Na podlagi 110., 119. in 268. člena Zakona o urejanju prostora – ZUreP-2 (Uradni list RS, št. 61/17, 199/21 – ZUreP-3 in 20/22 – odl. US) ter Odloka o občinskem prostorskem načrtu Občine Laško (Uradni list RS, št. 3/2018) župan Občine Laško sprejme

**S K L E P**

**O PRIPRAVI DRUGIH SPREMEMB IN DOPOLNITEV ZAZIDALNEGA NAČRTA TABORJE II**

**NA OBMOČJU EUP LAU-5 – OPPN**

1. **člen**

**Predmet sklepa**

S tem sklepom se začne postopek priprave drugih sprememb in dopolnitev Zazidalnega načrta Taborje II za del območja enote urejanja prostora - EUP LAU-5 po postopku in na način, ki ga določa Zakon o urejanju prostora (ZUreP-2).

S tem sklepom se tudi potrdijo izhodišča za pripravo tega akta.

1. **člen**

**Ocena stanja in razlogi za pripravo OPPN**

Po Odloku o občinskem prostorskem načrtu Občine Laško (ULRS, št. 3/2018, 51/2021 – tehn. popr.) je območje OPPN v EUP LAU-5 z namensko rabo SS – stanovanjske površine z oznako EUP LAU-5, ki se ureja z Odlokom o zazidalnem načrtu za območje Taborje II (Uradni list RS, št 20/1991, 4/2010; v nadaljevanju kot ZN).

Na območju stoji dotrajana stanovanjska hiša in kmetijski objekt.

Razlog za pripravo OPPN je pobuda investitorja za novogradnjo dveh enakih (zrcalnih) enostanovanjskih hiš. Območje OPPN se po 10. členu ZN šteje kot območje obstoječe pozidave. Za predvidene posege (oz. gradnje: odstranitev, rekonstrukcija novogradnja, sprememba namembnosti) se na obstoječi pozidavi izdelajo strokovne rešitve za izdajo lokacijskega dovoljenja, kot to določa 10. člen ZN. Za lokacijsko dovoljenje po sedaj veljavni zakonodaji se šteje gradbeno dovoljenje. Zaradi manka prostorskih izvedbenih pogojev o urbanističnem in arhitekturnem oblikovanju ter razhajanj med preteklo in današnjo zakonodajo, se predlaga priprava postopka drugih sprememb in dopolnitev ZN samo na območju OPPN.

1. **člen**

**Območje OPPN**

Okvirno območje urejanja je definirano na obseg zemljišča v lasti investitorja v enoti urejanja prostora LAU-5 in obsega parcele št. 120/5, \*239/1, 119/2, vse k.o. Reka (1025), v skupni površini pribl. 1.101 m2.

Dokončno območje urejanja se določi na podlagi rešitev in ugotovitev iz strokovnih podlag oziroma na podlagi zahtev nosilcev urejanja prostora. V postopku priprave OPPN se območje urejanja lahko tudi spremeni oz. razširi še na druga zemljišč, ki bodo tangirana z gradnjo oziroma na sosednje enote urejanja prostora z namenom, da se zagotovijo celovite urbanistične, funkcionalne in prometne ureditve obravnavanega območja.

1. **člen**

**Način pridobitve strokovnih rešitev**

Strokovne rešitve pripravi pooblaščeni načrtovalec.

1. **člen**

**Roki za pripravo OPPN**

Okvirni roki posameznih faz v postopku priprave OPPN so naslednji:

1. faza: izhodišča in sklep o pripravi OPPN, odločitev o CPVO /60 dni

2. faza: osnutek OPPN /30 dni

3. faza: prva mnenja nosilcev urejanja prostora (NUP) /30 dni

4. faza: dopolnjeni osnutek OPPN /30 dni

5. faza: javna razgrnitev in javna obravnava /30 dni

6. faza: stališča do pripomb in predlogov javnosti /30 dni

7. faza: predlog OPPN /30 dni

8. faza: druga mnenja nosilcev urejanja prostora (NUP) /30 dni

9. faza: sprejem OPPN na OS /na redni seji OS

Okvirno zapisani roki se lahko zaradi nepredvidljivih zahtev in pogojev akterjev v postopku tudi spremenijo.

Fazi 1 in 2 se lahko tudi združita.

1. **člen**

**Nosilci urejanja prostora, ki podajo smernice za načrtovane prostorske ureditve in drugi udeleženci, ki bodo sodelovali pri pripravi OPPN**

Nosilci urejanja prostora, ki podajo smernice in mnenja k načrtovanim prostorskim ureditvam s svojega delovnega področja, so:

* MINISTRSTVO ZA OKOLJE IN PROSTOR, Direktorat za prostor, graditev in stanovanja ter Direktorat za okolje, Sektor za okoljske presoje, Dunajska cesta 48, 1000 Ljubljana;
* Direkcija RS za vode, Sektor območja Savinje, Mariborska cesta 86, 3000 Celje;
* ZAVOD RS ZA VARSTVO NARAVE, OE Celje, Vodnikova ulica 3, 3000 Celje;
* Ministrstvo za zdravje Štefanova ulica 5, 1000 Ljubljana;
* Občina Laško, Mestna ulica 2, 3270 Laško;
* JP Komunala Laško d.o.o., Podšmihel 1e, 3270 Laško;
* Elektro Celje, Distribucijska enota Celje, Popovičeva 1, 3000 Celje;
* Telekom Slovenije, PE Celje, Mariborska c. 1, 3000 Celje;
* Telemach d.o.o., Brnčičeva ulica 49A, 1231 Ljubljana – Črnuče;
* Storitveno podjetje Laško d.o.o., Modrič 8, 3270 Laško

V postopek se lahko vključijo tudi drugi nosilci urejanja prostora, če se v okviru postopka priprave ugotovi, da je potrebno njihovo mnenje o načrtovani prostorski ureditvi.

1. **člen**

**(načrt vključevanja javnosti)**

Javnost se seznani s sklepom o pripravi OPPN z objavo tega v Uradnem listu RS ter z objavo sklepa in izhodišč za pripravo OPPN na spletni strani občine.

Z načrtovanimi rešitvami se javnost seznani v času javne razgrnitve, ki traja 30 dni. Dopolnjeni osnutek prostorskega izvedbenega akta se predstavi in obravnava na javni v času javne razgrnitve.

V času javne razgrnitve in javne obravnave lahko javnost poda pripombe na načrtovane ureditve. Pripombe se preučijo, stališča do pripomb pa se javno objavijo v prostorskem informacijskem sistemu na spletni strani občine in na krajevno običajen način.

1. **člen**

**Obveznosti v zvezi s financiranjem priprave OPPN**

Izdelavo OPPN financira zasebni pobudnik oz. investitor postopka, vključno z izdelavo odloka, geodetske podlage, morebitna geološka poročila, morebitno presojo vplivov na okolje idr. strokovne podlage oz. gradiva.

Postopek OPPN izvede občinska uprava Občine Laško v okviru svojih nalog.

1. **člen**

**Objava in veljavnost**

Ta sklep se objavi v Uradnem listu RS in v svetovnem spletu ter velja naslednji dan po objavi.

Številka:

Laško, dne

župan občine Laško

Franc Zdolšek